Jäljelle jäänyt aivopuolisko kehittyi hoitamaan toisenkin puoliskon tehtäviä ja koordinoimaan koko kehoa.

Ihmisen aivot ovat ihmeellinen elin. Niin ihmeellinen, että ne voivat toimia melkein normaalisti, vaikka niistä poistaisi puolet.

Joissain aivosairauksissa ja erittäin vaikeissa epilepsiatapauksissa joudutaan joskus katkaisemaan hermoyhteydet aivopuoliskojen väliltä tai jopa poistamaan toinen aivopuolisko kokonaan, jos se on ainoa keino saada kohtaukset loppumaan ja taata lapselle edes likimain tavallinen elämä.